stanford-oval/wikipedia huggingface dataset:
Disenchantment (סדרת טלוויזיה)
סקירה > עונה 2 > חלק 3

|  מספר פרק |  מספר פרק בחלק |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי |
| --- | --- | --- | --- | --- | --- | --- |
| 21 | 1 | Notes From The Underground | געגועים אל הבית ממעמקי האדמה | בריאן שיסלי | קן קילר ופטריק ורונה | ‏15 בינואר 2021 |
| 22 | 2 | You're The Bean | את הבין | אדמונד פונג | ג'מיל סאלים | ‏15 בינואר 2021 |
| 23 | 3 | Beanie Get Your Gun | לביני יש אקדח | אירה שראק | ליז סוגס | ‏15 בינואר 2021 |
| 24 | 4 | Steamland Confidential | סודות סטימלנד | קריסטל צ'סני-תומפסון ואד טדם | ביל אודנקירק | ‏15 בינואר 2021 |
| 25 | 5 | Freak Out! | איפה אלפו | ריימי מוזקיז | ג'וש ויינשטיין | ‏15 בינואר 2021 |
| 26 | 6 | Last Splash | בת הים והנסיכה | לורן מקמולן וג'ף מאיירס | דיאנה מקללן ומייקל סייקין | ‏15 בינואר 2021 |
| 27 | 7 | Bad Moon Rising | תחת אור הירח | דוויין קארי-היל | ליז אלברנלי | ‏15 בינואר 2021 |
| 28 | 8 | Hey, Pig Spender | משחקי הכסף | בריאן שיסלי | אייב גריינינג | ‏15 בינואר 2021 |
| 29 | 9 | The Madness of King Zøg | טירופו של המלך זוג | אדמונד פונג | פטריק ורונה | ‏15 בינואר 2021 |
| 30 | 10 | Bean Falls Down | נפילתה של בין | אירה שראק | ג'מיל סאלים | ‏15 בינואר 2021 |
צוות השחקנים והדמויות > ראשי

אבי ג'ייקובסון – הנסיכה בין
נאט פאקסון – האלף אלפו
אריק אנדרה – השד לוצי
צוות השחקנים והדמויות > משני

ג'ון דימאג'יו – המלך זוג
בילי ווסט – מכשפיו (סורסריו), הג'סטר, מרץ ופופס האלף
מוריס למארץ' – אודבל
טרס מק'ניל – המלכה אונה, הנסיך דרק והפיה
דייוויד הרמן – הכרוז, הנסיך גיסברט וג'רי
מאט ברי – הנסיך מרקימר
ג'ני באטן – קיסי האלפית
ריץ' פולשר – קלויד
נואל פילדינג – סטן התליין
לוסי מונטגומרי – באנטי והמכשפה
הפקה

הסדרה, שנוצרה על ידי יוצר משפחת סימפסון ופיוצ'רמה, מאט גריינינג, "נושאת את סימן האנימציה המסחרית שלו". הסדרה מונפשת על ידי אולפני "Rough Draft Studios", האולפנים שעבדו עם גריינינג על הסדרה פיוצ'רמה, ועונתה הראשונה עתידה לכלול 10 פרקים שיעלו לשידור ב-17 באוגוסט 2018. ביולי 2017, הוכרז שהראפר בריגס יצטרף לצוות התסריטאים של הסדרה. השחקן ג'ון דימאג'יו תיאר את הסדרה כ"בתם של משפחת סימפסון ומשחקי הכס".
ביקורות

עד כה, הסדרה קיבלה ביקורות חיוביות מהמבקרים, בהתבסס על שבעת הפרקים הראשונים שנשלחו למבקרים. מגזין "פורבס" כינה את הסדרה "מקסימה, ייחודית ומצוינת". ‏"Ars Technica" הצהירה שהסדרה מתחילה רע, אבל אז זה נהיה "טוב מאוד". האתר "אנטרטיינמנט ויקלי" נתן לסדרה את הציון "C", והשווה אותה לסיפורי "Treehouse of Horror" של "משפחת סימפסון". האתר "Den of Geek" נתן לסדרה ביקורת מעורבת, ששיבחה את הקונספט שלה, אך ביקרה את רמת הבדיחות שבה.
הערות שוליים

↑  "Matt Groening Netflix Animated Comedy A Go With 20-Episode Order, Abbi Jacobson, Nat Faxon & Eric Andre Lead Voice Cast". Deadline. July 25, 2017.
↑  "Netflix Announces DISENCHANTMENT, a New Epic Fantasy Animated Series from Matt Groening". Netflix Media Center.
↑  "r/netflix - Matt Groening here! Wanted you all in r/netflix to be the first to see what I've been working on..." reddit. Retrieved 2018-05-22.
↑  Dino Ray Ramos (May 23, 2018). "Netflix Sets 'Disenchantment' Premiere Date, Unveils First Look At Matt Groening Animated Series". Deadline Hollywood.
↑  Littleton, Cynthia; Littleton, Cynthia (2017-07-25). "Netflix Orders Matt Groening Animated Comedy 'Disenchantment'". Variety. Retrieved 2017-07-25.
↑  Liao, Shannon (2017-07-25). "Matt Groening is making an animated medieval adult fantasy with Netflix". The Verge. Retrieved 2017-07-25.
↑  Moran, Rob (2017-07-27). "Briggs to be part of the writing team on Matt Groening's new Netflix series". Sydney Morning Herald. Retrieved 2017-09-25.
↑  Shepherd, Jack (2018-05-27). "Disenchantment: Matt Groening's Netflix series described as lovechild of The Simpsons and Game of Thrones". The Independent. Retrieved 2018-05-27.
↑  Barr, Merrill (August 7, 2018). "'Disenchantment' Review: 'The Simpsons' Creator Does For Fantasy What 'Futurama' Did For Sci-Fi". Forbes. Retrieved August 7, 2018.(הקישור אינו פעיל, 21.6.2021)
↑  Machkovech, Sam (August 7, 2018). "Disenchantment review: Groening's new Netflix toon is off to a bloody good start". Ars Technica. Retrieved August 7, 2018.
↑  Franich, Darren (August 7, 2018). "Disenchantment is like a never-ending 'Treehouse of Horror' sketch: EW review". Entertainment Weekly. Retrieved August 7, 2018.
↑  Matar, Joe (August 7, 2018). "Disenchantment Review (Spoiler Free)". Den of Geek. Retrieved August 7, 2018.
הפוסטר הרשמי של העונה הראשונה בסדרה
בבלוק שלי

| --- | --- |

 סוגה:  סרט התבגרות  דרמה קומית
 שחקנים:  סיירה קאפרי  ג'ייסון גנאו  ברט גריי  דייגו טינוקו  רוני הוק  ג'סיקה מארי גרסיה
 ארץ מקור:  ארצות הברית 
 שפות:  אנגלית, ספרדית 
 מספר עונות:  4 
 מספר פרקים:  28 
 הפקה
 הפצה:  נטפליקס 
 מוזיקה:  Kovas 
 אורך פרק:  25–31 דקות
 שידור
 רשת שידור:  נטפליקס
 תקופת שידור מקורית:  16 במרץ 2018 – 4 באוקטובר 2021 
 קישורים חיצוניים
 אתר רשמי
 דף התוכנית ב-IMDb
 
בבלוק שלי (באנגלית: On My Block) היא סדרת טלוויזיה מסוגת ההתבגרות שנוצרה על ידי לורן יונגריך (אנ'), אדי גונזלס וג'רמי האפט. העונה הראשונה, המורכבת מעשרה פרקים, שוחררה בנטפליקס ב-16 במרץ 2018. בהרכבם של שחקנים צעירים כהים ולטינים בתפקידים הראשיים, בסדרה מככבים סיירה קאפרי (אנ'), ג'ייסון גנאו, ברט גריי (אנ'), דייגו טינוקו, רוני הוק וג'סיקה מארי גרסיה. הסדרה זכתה לשבחים על ידי המבקרים. ב-13 באפריל 2018 חודשה הסדרה לעונה שנייה שעלתה ב-29 במרץ 2019. ב-30 באפריל 2019 הודיעו על עונה שלישית שעלתה ב-11 במרץ 2020. ב-29 בינואר 2021 חודשה הסדרה לעונה רביעית ואחרונה.
עלילה

באחת השכונות הקשוחות בלוס אנג'לס הנקראת פרירידג' ארבעה בני נוער נבונים, מצחיקים ומלאי חוכמת רחוב הנקראים סיזר, ג'מאל, רובי ומונסיי מתחילים ללמוד בתיכון וחברותם ארוכת השנים עומדת למבחן.
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 16 במרץ 2018 | 16 במרץ 2018 |
|  | 2 | 10 | 10 | 29 במרץ 2019 | 29 במרץ 2019 |
|  | 3 | 8 | 8 | 11 במרץ 2020 | 11 במרץ 2020 |
|  | 4 | 10 | 10 | 4 באוקטובר 2021 | 4 באוקטובר 2021 |
דמויות > דמויות משניות

רוני הוק  בתור "אולביה" חברה של המשפחה של רובי  שמתה בסוף עונה 1
ג'וליו מסיאס בתור "אוסקר "ספוקי" דיאז", אחיו של סיזר.
פאולה גרסס בתור "ג'יני מרטינז", אמא של רובי
ג'נקין גילורי בתור "לטרל", נער שאיתו סיזר הסתבך בצרות.
פגי בלאו בתור "מריסול מרטינז", סבתא של רובי
אמיליו ריבר בתור "צ'יבו", בעל המשתלה שג'מאל פונה אליו לעזרה עם התעלומה.
אנג'לה אליין גיבס בתור "רוזה ווסטברוק"
ליסה מרקוס בתור "ג'וליה ויטמן", אמה הביולוגית של מונסיי.
אמה איקווקר בתור "דוויין טרנר", אביו של ג'מאל.
רג'י אוסטין בתור "מונטי פיני", אביה של מונסיי.
דני רמירז בתור "מריו מרטינז", אחיו של רובי.
אריק ניל גוטיירז בתור "מר מרטינז", אביו של רובי.
ראושנה סימונס בתור "גברת טרנר", אמו של ג'מאל.
רשימת הפרקים > עונה 1

|  מספר פרק |  מספר פרק בעונה |  שם הפרק בעברית |  שם הפרק באנגלית |  כתיבה |  בימוי |  תאריך שידור מקורי |
| --- | --- | --- | --- | --- | --- | --- |
| 1 | 1 | פרק 1 | Chapter One | לורן יונגריך אדי גונזלס ג'רמי האפט | לורן יונגריץ' | 16 במרץ 2018 |
| 2 | 2 | פרק 2 | Chapter Two | לורן יונגריך | לורן יונגריץ' | 16 במרץ 2018 |
| 3 | 3 | פרק 3 | Chapter Three | רוברט סודוט | סטיבן צוצ'ידה | 16 במרץ 2018 |
| 4 | 4 | פרק 4 | Chapter Four | אדי גונזלס ג'רמי האפט | סטיבן צוצ'ידה | 16 במרץ 2018 |
| 5 | 5 | פרק 5 | Chapter Five | ג'יימי יושירו | ראיין שיראקי | 16 במרץ 2018 |
| 6 | 6 | פרק 6 | Chapter Six | אדם סטארקס פרנצ'סקה גיילס | ראיין שיראקי | 16 במרץ 2018 |
| 7 | 7 | פרק 7 | Chapter Seven | לורן יונגריך | סטיבן צוצ'ידה | 16 במרץ 2018 |
| 8 | 8 | פרק 8 | Chapter Eight | לורן יונגריך אדי גונזלס ג'רמי האפט | סטיבן צוצ'ידה | 16 במרץ 2018 |
| 9 | 9 | פרק 9 | Chapter Nine | אדי גונזלס ג'רמי האפט | לורן יונגריץ' | 16 במרץ 2018 |
| 10 | 10 | פרק 10 | Chapter Ten | לורן לונגריך | לורן לונגריץ' | 16 במרץ 2018 |
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2018 | פרסי בחירת הנוער 2018 | הפריצה הגדולה של השנה | זכייה |
הערות שוליים

↑  Danielle Turchiano, ‘On My Block’ Renewed for Fourth and Final Season at Netflix, Variety, ‏29 בינואר 2021
המקום הטוב

| --- | --- |

סמליל הסדרה
 סוגה:  קומדיה פנטזיה קומדיית מצבים פילוסופיה
 יוצרים:  מייקל שור
 שחקנים:  קריסטן בל טד דנסון ויליאם ג'קסון הרפר ג'מילה ג'מיל דארסי קארדן מאני ג'סינטו
 פרסים:  פרס הוגו לעיבוד הדרמטי הטוב ביותר (קצר) 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  חיים לאחר המוות 
 מספר עונות:  4
 מספר פרקים:  50
 הפקה
 מפיק:  מייקל שור דייוויד מיינר
 מפיקים בפועל:  מייקל שור דייוויד מיינר מורגן סאקט דרו גודארד
 חברת הפקה:  Fremulon Universal Television ‏3 Arts Entertainment
 הפצה:  NBCUniversal הפקות
 טכניקת צילום:  מצלמה יחידה
 מוזיקה:  דייוויד שוורץ
 אורך פרק:  21 דקות
 שידור
 רשת שידור:  NBC
 רשת שידור בישראל:  כאן 11 נטפליקס
 פורמט (תמונה):  HDTV
 תקופת שידור מקורית:  19 בספטמבר 2016 – 30 בינואר 2020
 קישורים חיצוניים
 דף הסדרה באתר NBC
 דף התוכנית ב-IMDb
 
הקאסט של הסדרה בשנת 2018
המקום הטוב (באנגלית: The Good Place) היא סדרת טלוויזיה אמריקאית מסוגת קומדיה ופנטזיה, שעלתה לשידור ב-19 בספטמבר 2016 ברשת NBC האמריקאית. יוצר הסדרה הוא מייקל שור.
סקירה כללית

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 19 בספטמבר 2016 | 17 בינואר 2017 |
|  | 2 | 12 | 12 | 20 בספטמבר 2017 | 1 בפברואר 2018 |
|  | 3 | 12 | 12 | 27 בספטמבר 2018 | 24 בינואר 2019 |
|  | 4 | 13 | 13 | 26 בספטמבר 2019 | 30 בינואר 2020 |
עלילה > עונה 1

הסדרה עוקבת אחר צעירה אמריקאית מפיניקס בשם אלינור שלסטרופ (קריסטן בל), שלאחר מותה בתאונה מגיעה אל "המקום הטוב". "המקום הטוב" הוא מעין שכונה אוטופית המדמה גן-עדן לכל האנשים שעשו מעשים טובים בחייהם, בהנהגת אדריכל השכונה, מייקל (טד דנסון) והעוזרת שלו המורכבת מבינה מלאכותית בצורת אישה, ג'נט (דארסי קארדן). הגעתה של אלינור למקום הטוב תמוהה בעיניה משום שכשהייתה בחיים היא הייתה אדם אנוכי ומניפולטיבי, וכך היא מבינה שנעשתה טעות בהגעתה לשכונה מפני שהיא לא שייכת אליה. היא מבינה כי עליה לשקר על מנת שלא להיתפס ולהישלח אל "המקום הרע". בעזרת צ'ידי אנגוניה (ויליאם ג'קסון הארפר (אנ')) פרופסור לאתיקה מסנגל, היא מנסה ללמוד ולהיות אדם יותר טוב, לצד חבריה לשכונה תהאני אל-ג'מיל (ג'מילה ג'מיל) פילנתרופית עשירה ומתנשאת וג'יאניו (מאני ג'סינטו) נזיר בודהיסט המתגלה במפתיע כעבריין רפה שכל מג'קסונוויל שבפלורידה אשר הגיע למקום הטוב בטעות, כמו אלינור, ושמו האמיתי הוא למעשה ג'ייסון מנדוזה.
במהלך העונה, הארבעה סובלים רבות בעקבות מצבים מסובכים שאליהם הם נקלעים, מה שגורם לאלינור להבין לבסוף שאין שום טעות והם בעצם נמצאים במקום הרע – מכיוון שהם מענים זה את זה פסיכולוגית. מניעיו של מייקל היו למעשה רעים והוא התחפש לאדריכל טוב במסווה כדי להמציא שיטה חדשה לענות בני אדם בעולם הבא. מייקל מוחק את זיכרונותיהם של הארבעה ומאתחל את הניסוי מחדש.
עלילה > עונה 2

לאחר סוף האירועים של העונה הראשונה, למייקל ניתנת רשות להתחיל שוב את הניסוי, ולמחוק את זיכרונות הקבוצה, אך הקבוצה מגלה את האמת שוב ושוב על השכונה. לאחר 802 אתחולים שכשלו, השדים האחרים שעוזרים למייקל מתייאשים ופונים נגדו. הם מאיימים עליו שאם יאתחל את הניסוי עוד פעם אחת, הם יודיעו לבוס שלו, שון, על כך שחרג ממספר האתחולים. שדה בשם ויקי לוקחת פיקוד על השדים האחרים וסוחטת את מייקל כדי שייתן לה לנהל את המשך הניסוי. מייקל בסופו של דבר חובר לארבעת בני האדם, ויחד עם ג'נט עושה איתם עסקה. הם יעמידו פנים שהם לא מודעים לכך שהם במקום הרע, ונותנים לשדים לענות אותם כשמייקל מכין אותם לקראת העינויים הללו. אך בתמורה נאלץ מייקל ללמוד אתיקה יחד עם החבורה, והדבר אט אט גורם לו להבין מה זה להיות אדם. מייקל מבטיח לכולם להגיע למקום הטוב האמיתי. מאוחר יותר הקבוצה בורחת מהשכונה בעזרת מייקל, והם מנסים להגיע למקום הטוב על ידי פנייה אל השופטת (מאיה רודולף) שנותנת להם מבחנים אשר מבליטים את חולשותיהם. כולם נכשלים במבחן (חוץ מאלינור שמספרת שנכשלה כדי לא לנטוש את חבריה), וכולם עומדים להישלח למקום הרע. למרות זאת, מייקל מנסה לחשוב על רעיון להצלת בני האדם, ומשכנע את השופטת לשלוח אותם בחזרה אל החיים בכדור הארץ על מנת להעניק להם הזדמנות שנייה להיות בני אדם טובים יותר וכך להגיע למקום הטוב עם מותם הבא.
עלילה > עונה 3

אלינור, צ'ידי, תהאני וג'ייסון נשלחים חזרה לכדור הארץ על ידי מייקל, שמתערב בתאונות שגרמו למוות שלהם בתקווה שהזדמנות שנייה בחיים תאפשר להם להפוך לגרסאות טובות יותר של עצמם. אף על פי שנאסר עליו, הוא פוגש את כל ארבעת בני האדם ורומז להם בעדינות לפגוש את צ'ידי באוניברסיטת סידני ולהפוך לקבוצת מחקר, בזמן שהשדים האחרים מרגלים אחריהם. במהלך שנת המחקר שוב הופכים הארבעה לחבורה מגובשת. לאחר סיום המחקר, מייקל וג'נט נתפסים על ידי החבורה כשהם עומדים לעבור בשער לעולם הבא ובלית ברירה מגלים להם על חיי העולם הבא שלהם, מה שלמעשה מונע רשמית את יכולתם להגיע למקום הטוב, כי כל מעשה טוב שיעשו מעתה יהיה במטרה להגיע למקום הטוב ולא במטרה לעזור לאנשים.
בעקבות כך הם מתאחדים והופכים ל"יחידת הנשמות" שעוזרת לבני אדם ברחבי העולם לצבור נקודות כדי להגיע למקום הטוב ללא ידיעתם, ובפרט לאנשים אליהם החבורה קרובה. כך הם עוזרים לקרובים שלהם: אלינור לאמה, לאחר שנאמר לה שרק זייפה את מותה ושהיא עודנה חיה, תהאני לאחותה וג'ייסון לאביו, אך לאחר שהבין שזה לא עובד החליט לעזור לחברו במקום. מייקל חושף בפני אלינור זכרונות שלה מימיה בעולם הבא מאחד האתחולים של הניסוי בו היא וצ'ידי היו מאוהבים, ורגשותיה כלפיו חוזרים אליה. השדים ובראשם מנהיג המקום הרע, שון, מצליחים בסופו של דבר לייצר שער לכדור הארץ, וכדי להתחמק מהם, מחליטה ג'נט לקחת את החבורה אל הריק שלה, וכך למעשה הם מתים בפעם השנייה. המצב הבלתי שגרתי, ובפרט משבר אישיות שעברה אלינור מערער את יציבות הריק, אשר כמעט ונהרס. ברגע האחרון ולאחר נשיקה עם צ'ידי הריק חוזר למצבו המקורי, אך ג'נט בכל זאת נאלצת לפלוט את בני האדם אל חדר רואה החשבון, בו נספרות הנקודות של בני האדם, והם נאלצים לברוח.
בינתיים מייקל חושד כי אנשי המקום הרע חיבלו במערכת הנקודות אשר קובעת לאן יגיעו בני האדם לאחר מותם. על אף שנראה שתהליך מתן הנקודות תקין, מייקל מגלה כי במהלך 521 השנים האחרונות אף אדם לא נכנס למקום הטוב, ומבין כי משהו אינו כשורה. הם מצליחים לברוח אל המקום הטוב, שם הם מגלים שהסיבה לכך היא שאף בן אנוש לא נכנס לאחרונה למקום הטוב כיוון שבכל יום העולם נעשה מורכב יותר יותר, ולכל פעולה שעושים יש השלכות שליליות שנספרות כנקודות שליליות. כולם מגיעים אל "חור הפנקייקים הבין-ממדי" ונפגשים עם השופטת ועם שון, כדי להוכיח את טענתם. הם מנהלים משא ומתן בזמן שצ'ידי מעלה רעיון - כדי להוכיח שבני אדם הם טובים ללא המשתנים המתערבים של החיים המודרניים על פני האדמה, החבורה תשחזר את הניסוי, ביחד עם ארבעה אנשים חדשים: כשם שהחבורה המקורית השתפרה לאחר מותה, כך גם ישתפרו בני האנוש בניסוי. כך יוכיחו לשופטת את טענתם.
הם בונים את השכונה מחדש במקום הבינוני, בו גרה עד אז רק אישה אחת בשם מינדי. ברגע האמת, מייקל מפחד מדי להיפגש עם האנשים החדשים, וכך אלינור נאלצת לתפוס פיקוד והופכת ל"אדריכלית" השכונה. כחלק מההסכם סביב הניסוי המחודש, הוחלט שהמקום הרע יבחר את האנשים שמשתתפים בו, והחבורה מבינה שהמקום הרע שלח לניסוי אנשים שאישיותם תעצבן ותעיק עליהם. לניסוי מגיעים ג'ון ויטון, כתב רכילות שבייש את תהאני, סימון, האקסית של צ'ידי, ברנט, אדם נרקיסיסט וסקסיסט, ולינדה, בעלת אדישות קיצונית לכל דבר. צ׳ידי לא מצליח לתפקד בניסוי כשחברתו לשעבר לוקחת חלק בו. לאחר מחשבה מעמיקה, הוא מבין שהוא צריך למחוק את הזיכרון של חיי העולם הבא שלו, כולל הזיכרונות שהוא ואלינור זוג, כדי למנוע את כישלון הניסוי. בסוף העונה, צ'ידי מתעורר, ללא הזיכרונות שלו עם "יחידת הנשמות".
דמויות > דמויות ראשיות

אלינור שלסטרופ (קריסטן בל): אישה אנוכית ואגוצנטרית המגיעה ממשפחה די מזניחה שבמותה מגיעה אל "המקום הטוב", אך מהר מאוד היא מבינה שהגיעה לשם בטעות. בעזרת שיעורי אתיקה מצ'ידי, היא מנסה להפוך לאדם טוב, על מנת להיות ראויה למקום הטוב ובתקווה לקבל אישור להישאר. בת זוגו של צ'ידי מספר פעמים במספר אתחולים שונים. עברה תהליך של הפיכה לאדם טוב, אם כי היא עדיין צינית וסרקסטית לגבי זה. במהלך העונה הרביעית משמשת בתור "אדריכלית השכונה" בפועל, ומגיעה למקום הטוב בסוף אותה העונה. גדלה בפיניקס, אריזונה.
צ'ידי אנאגונייה (ויליאם ג'קסון הרפר): פרופסור לאתיקה ופילוסופיה של המוסר באוניברסיטת סידני. גדל בסנגל ודובר צרפתית אך בהמשך מתגלה שלמד בבית ספר אמריקאי. שוקל בכובד ראש את מוסריות מעשיו ומתקשה מאוד בקבלת החלטות, מה שמאמלל את חבריו ומרחיק אותם ממנו. בטנו כואבת לעיתים קרובות. בן זוגה של אלינור במספר אתחולים שונים. חבר לשעבר של סימון. מחק את כל זכרונו בסוף העונה השלישית אך קיבל אותו חזרה בעונה הרביעית. המציא את השיטה החדשה לשפיטת בני אדם לאחר המוות בהתבסס על חוויותיו עם חבריו. מגיע למקום הטוב בסוף העונה הרביעית. דמותו נוצרה בהשראת הפילוסוף האמריקאי דרק פרפיט.
תהאני אל-ג'מיל (ג'מילה ג'מיל): אישה עשירה ומתנשאת, משוכנעת שהיא אדם טוב. היא נולדה בפקיסטן אך גדלה באנגליה שם התחנכה היטב. לתהאני יש אחות מפורסמת ומוכשרת בשם קמילה, שקיבלה את מלוא תשומת הלב מהוריהן. תהאני הקימה עמותות רק כדי להרשים את הוריה ולהתעלות על אחותה, ואספה מיליארדי פאונד למען מטרות הומניטריות. היא מלאת חשיבות עצמית ונוטה לניים דרופינג. משלימה עם אחותה באמצע העונה השלישית ובסוף העונה הרביעית מגיעה למקום הטוב. בסוף העונה הופכת לאדריכלית של העולם הבא.
ג'ייסון "ג'יאניו לי" מנדוזה (מאני ג'סינטו): די ג'יי ורקדן צעיר מג'קסונוויל שבפלורידה ממוצא פיליפיני. בחור ידידותי, ילדותי ורפה שכל. ג'ייסון מזוהה בתחילה במקום הטוב כג'יאניו, נזיר מטאיוואן הממשיך לשמור על נדר שתיקה שקיבל על עצמו בחייו. בן זוגה של ג'נט, מגיע בסוף העונה הרביעית למקום הטוב.
ג'נט (דארסי קארדן): סייעת אינפורמציה בדמות אישה שנועדה לעזור לתושבי המקום הטוב. יודעת כל פרט מידע ביקום ובעל יכולת לספק לאדם כל דבר אותו הוא מבקש. הייתה היחידה בניסוי הראשון של מייקל שבאמת הייתה קשורה למקום הטוב וזאת על מנת לשמור על אמינות הניסוי. ג'נט נעשית חכמה יותר ויותר עם כל אתחול מערכת שלה ואף הופכת לבת זוגו של ג'ייסון ומקבלת את היכולת להרגיש רגשות מסוימים. מצילה את החבורה מהשדים בסוף העונה השלישית.
מייקל (טד דנסון): אדריכל השכונה של "המקום הטוב". מייקל מצטייר כמלאך בעונה הראשונה, אך בסופה מתגלה כי הוא בעצם שד שתפקידו לענות את האנשים שהגיעו למקום הרע. מייקל מנסה ללמוד אתיקה מצ'ידי, ועוזר לבני האדם להגיע למקום הטוב, בסוף העונה הרביעית מונה למנהל המקום הטוב אך בפרק האחרון הוא מגשים את חלומו והופך לאדם אשר חי על כדור הארץ.
דמויות > שדים ואנשי המקום הרע

שון (מארק אוון ג'קסון) (עונות 1–4): השופט הבכיר ביותר במקום הרע, שגוזר את דינם של תושבי המקום הרע ומכריע בדיונים פנימיים בין השדים. מעוניין לשמוע רק עובדות יבשות ונרתע מהבעת רגש. למעשה היותו שופט היה רק תפקיד בניסוי של מייקל, הוא השד הבכיר ביותר במקום הרע ושותפו של מייקל. לקראת סוף העונה השנייה, מנסה ללכוד את מייקל אך ללא הצלחה, ובעונה השלישית שולח את טרבור לכדור הארץ ומאוחר יותר מנסה לפתוח שער לכדור הארץ, אך שני הרעיונות נכשלים. הוא בוחר את המשתתפים לניסוי החדש של מייקל ואלינור בעונה הרביעית. בהמשך הוא גם מסכים להצעה של מייקל לשיטה החדשה של ניקוד בחיים אחרי המוות.
ג'נט הרעה (דארסי קארדן): דמותה המקבילה של ג'נט הטובה. אחד מהסוגים השונים של ג'נט שמתגלים בסדרה לצד ג'נט הנייטלרית וג׳נט דיסקו (יש שישה סוגים שונים של ג׳נט), אשר מוצבת במקום הרע ועוזרת לשדים ולשון. נוטה ללעוס מסטיק, להתעסק עם סמארטפון בזמן שאחרים מנסים לדבר איתה ולהפליץ הרבה. בסוף העונה הרביעית, היא עוברת לצד של בני האנוש.
ויקי "אלינור האמיתית" (טיה שיראר) (עונות 1–4): ויקי היא שדה אשר מתחזה לפעילת זכויות אדם ועורכת דין מבנגלדש שהייתה אמורה להגיע למקום הטוב במקום אלינור ה"רעה", כי לשתיהן שם זהה והן נהרגו באותו מקום ובאותה 10,000 חלקיקי השעה מאותה סיבה. ויקי חושקת בתפקיד חשוב יותר בניסוי החוזר והנשנה של מייקל. בעונה הרביעית היא נושאת את "חליפת המייקל" שהמקום הרע בנה אבל היא מחוסלת על ידי מייקל האמיתי. לאחר שנוצרה מחדש, היא מובילה את המערכת החדשה של החיים לאחר המוות.
טרבור (אדם סקוט) (עונות 1, 3): שד בכיר במקום הרע. נוטה להתנהג בבריוניות למייקל ומעליב לרוב אנשים "טובים". בעונה הראשונה התארח לתקופה קצרה בשכונה במהלך המשא והמתן על אלינור. בעונה השלישית נשלח לכדור הארץ לרגל אחרי הרביעייה.
גלן (ג'וש סיגל) (עונות 1–4): תושב "המקום הטוב" בעונה הראשונה, ומאוחר יותר מתגלה כשד כמו כל שאר הניצבים בניסוי של מייקל. בעונה הרביעית ניסה לעזור למייקל ולאלינור בניסוי, אך מחוסל זמן קצר לאחר מכן.
טודריק "טוד" (ג'ו מאנד, קול בלבד) : מפלצת לבה המסרבת ללבוש חליפה אנושית.
דמויות > בני אדם

מינדי סיינט קלייר (מריבת' מונרו) (עונות 1–4): עורכת דין בודדה שנהרגה ולא הוחלט האם לשלוח אותה למקום הטוב או למקום הרע, ולכן נוצר בשבילה ה"מקום הבינוני", מקום מבודד בו גרה לבדה. בני האדם מהשכונה של מייקל מגיעים לביתה במקום הבינוני כמה פעמים במהלך מאות האתחולים של הניסוי של מייקל. מכורה לקוקאין, בחייה ובמותה.
סימון (קירבי האוול-בפטיסטה) (עונה 3–4): פרופסור למדעי המוח באוניברסיטת סידני, העובדת לצידו של צ'ידי ועוזרת בהכנת התזה שלו. מעוניינת בקשר רומנטי עם צ'ידי. לאחר מותה, נשלחת אל השכונה של מייקל ואלינור, כביכול אמורה להחליף את צ׳יזי ובעלת כמעט אותו מספר נקודות.
ג'ון ויטון (ברנדון סקוט) (עונה 3–4): כתב רכילות שעצבן את תהאני בחייהם על כדור הארץ, בכך שלכלך עליה בבלוג הרכילות שלו. אחד מבני האדם שבאו אל השכונה של מייקל ואלינור. בסוף העונה נראה כי השלים עם תהאני והפך לאדם טוב, אמור להחליף את טאני ובעל כמעט אותו מספר נקודות.
ברנט נורווק (בנג'מין קולדייק) (עונה 4): האיש הרביעי להישלח אל השכונה של אלינור, מנכ"ל חברת חומרי בנייה. איש שחצן, גזעני ושוביניסט, אשר העליב את משתתפי הניסוי ואת תהאני. כתב ספר בילוש נוראי העוקב אחר בלש בשם צ'יפ דרייבר. בפרק האחרון ניתן להבחין בו לרגע כאשר הוא עדיין מעונה במקום הרע מפני שעדיין לא הצליח להשתפר ולעבור את המבחן שמוביל למקום הטוב, אם כי בשלב מוקדם יותר בעונה צוין שכן עשה שיפור מסוים לאחר שאלינור ומייקל עשו לו תרגיל וגרמו לו לחשוב שהוא במקום הרע ובכך להתחרט על אורח החיים הישן שלו. כביכול אמור להחליף את אלינור ובעל כמעט אותו מספר נקודות,
דונה שלסטרופ (לסלי גרוסמן) (עונות 1–3): אמה האנוכית והמזניחה של אלינור, בעונה השלישית מתגלה כי היא זייפה את מותה וחיה תחת שם בדוי בפרבר בנבדה יחד עם אדריכל ובתו הצעירה.
לארי המסוורת' (בן לוסון) (עונה 3): כביכול האח "הרביעי" למשפחת המסוורת' (לוק המסוורת', ליאם המסוורת' וכריס המסוורת'), חסר ביטחון עצמי בגלל אחיו הגדולים. היה בקשר עם תהאני, והם מתארסים מספר חודשים לאחר שנפגשו מחדש. בסופו של דבר נפרדו.
פאטי (ליסה קודרו) (עונה 4): פילוסופית מיוון העתיקה, שהיא ככל הנראה מהבודדות בין הפילוסופים שהגיעו ל"מקום הטוב". לאחר שנים רבות ב"מקום הטוב" היא איבדה תחושת משמעות לחייה.
טימותי אוליפנט (עונה 4): בתפקיד עצמו.
דאג פורסט (מייקל מק'קין ונוח גרפינקל) (עונות 1–4): תמונתו של גרפינקל מוצגת כתמונה של בן נוער קנדי, דאג פורסט, שבמהלך הזייה שחווה בעקבות שימוש בפטריות הזיה גילה למעלה מ-92% ממערכת הנקודות לאחר המוות (כאשר דתות גדולות רבות מבינות רק כחמישה אחוזים מהשיטה של מערכת הנקודות). בהמשך הסדרה, פוגשים מייקל וג'נט את דאג, הפעם משחק אותו מק'קין. כאשר הם פוגשים אותו, הם רואים אותו מנסה לחיות את חייו באופן המתחשב וטוב הלב ביותר האפשרי, גם במחיר קיצוני של טובתו האישית. מייקל שומר את תמונתו של גארפינקל כבן נוער על קיר משרדו מתוך הערכה.
דמויות > יצורים שמימיים אחרים

ג'ף השומר (מייק או'מאלי) (עונה 3–4): שומר קשוח אך שקט אשר שומר על המעבר בין המקומות השונים למעלה לבין כדור הארץ. מחבב צפרדעים ובחזקתו מפתח מיוחד אשר עשוי מהאטומים הראשונים שנוצרו בעולם ושלא ניתן לשכפל. מתראה הרבה עם מייקל בזמן שהוא מחזיר לחיים את הרביעייה. בפרק הסיום רואים אותו מחזיק במרצ'נדייזינג רבים של צפרדעים.
ג'ן (מאיה רודולף) (עונה 2–4): השופטת באזור בית המשפט בין המקום הרע למקום הטוב. היא מציבה מבחנים לרביעייה כדי לדעת לאן לשפוט אותם, למקום הטוב או הרע. היא לרוב מבלה זמן פנוי ארוך במיוחד לבדה, בעיקר בצפיית בינג' בסטרימינג מכדור הארץ. ג'נט ומייקל מסתירים מג'ן את ההתערבות של מייקל בחיי הרביעייה. בסוף העונה השלישית, השופטת בוחנת את הטענה של מייקל, ומאשרת להם לבנות את השכונה מחדש. לאחר המסקנות של מייקל מהניסוי, היא מתכננת לבטל את כדור הארץ אבל בסופו של דבר היא מסכימה להצעה החדשה של מייקל והחבורה לבניית חיים לאחר המוות טובים יותר. בסוף הסדרה מפרקת את המועצה מכיוון שהכל מתנהל כהלכה, והופכת את מייקל לבן אנוש.
דרק (ג'ייסון מנטזוקאס) (עונות 2–4): רובוט דמוי אנוש שיצרה ג'נט כדי להתגבר על אהבתה לג'ייסון. דרק בעל באגים שונים ומקנא באופן חריף בג'ייסון. לאחר שג'נט נפטרה מדרק, אלינור שלחה את דרק אל מינדי. מינדי מאתחלת אותו כל הזמן, ועם כל אתחול הוא נהפך חכם יותר. נוהג להגיד את שמו לעיתים קרובות, גם ללא קשר לנאמר.
מאט (בראד מוריס) (עונה 3): רואה חשבון שעובד במשרד נייטרלי בין המקום הטוב למקום הרע. הוא רואה החשבון של הניסוי של אלינור ומייקל. רצה למות בתקופה שהוטל עליו להעריך את הניקוד של "דברים מוזרים שקשורים בסקס" שעדיין לא בוצעו בעבר.
ביקורות

הסדרה זכתה מתחילת שידורה לביקורות חיוביות ושבחים על הכתיבה, המשחק, ההומור והחתרנות בתחום הקומדיה.